搭巴士食早餐!女子食完即棄垃圾 乘客公審:邊有人好似妳咁衰!
如此缺德之舉,實在不能接受!有乘客日前搭巴士期間,目睹有女子不但進食早餐,下車時更遺留垃圾於座位上,直指對方已非首次這樣做,直斥其行為無公德心,故拍照於網上公審。許多網民批評該女子「可恥」,「車上食嘢已經唔啱,仲要留低垃圾!」,有人則憂慮如本港8月份如正式實施垃圾徵費,上述情況恐惡化。
樓主於facebook群組「
」發帖,並上傳2張照片,指日前搭乘往返將軍澳坑口和尖沙咀的98D巴士路線,再次目睹有女子於巴士進食早餐,對方下車後更遺留垃圾於巴士座位,認為行為無公德心,故拍照公審「邊有人好似妳咁衰,成日都留低垃圾喺巴士度,要人執」,又揚言若下次再看見對方這般行徑,將會公開其樣貌。不少網民譴責該女子行為缺德,「呢啲人真係賤格」、「車上食嘢已經唔啱,仲要留低垃圾!真可恥」、「下次大聲叫佢:『小姐你漏咗嘢呀』」、「落車都唔拎走啲垃圾去掉」、「有時座位上有垃圾都唔知坐唔坐好,坐落去當你離開時,別人看到就以為你亂拋垃圾」。不過亦有人擔心日後實施垃圾徵費後,情況將會加劇,「8月開始仲多」、「而家街外小咗垃圾桶,遲下垃圾徵費更嚴重」。
有留言則指出或許是彼此文化不同,勸籲他人目睹類似情況應主動上前提醒,「有啲人真心唔知唔可以隨便掉垃圾,我試過見人在我面前隨手掉用過嘅紙巾落地,然後我家人叫佢執返,對方傻傻望住我哋,原來對方唔識聽廣東話,我翻譯畀對方聽,對方都有執返」。
翻查樓主帳號,她於較早前的1月份曾於同一群組
,指上述女子同樣搭乘98D巴士路線,亦是吃完早餐後,便將垃圾棄置於座位上,然後下車離開,如今再次遇到對方無品行徑,故再度發照片公審。(FB「將軍澳主場」)